Kuinka tätejä tehdään? Keski-ikäisen naisen representaatio pukusuunnittelun kautta 2020-luvun suomalaisessa elokuvassa

Kaisa Johanna Savolainen

Elokuvataiteen laitos

Pukusuunnittelu: Esittävät taiteet ja elokuva, Maisterin opinnäytetyö

Opinnäytetyön valvoja

Opinnäytetyön ohjaaja

Opinnäytteen taiteellisen osan ohjaaja

Opinnäytteen laajuus: 30 op, jaettuna opinnäytteen kirjalliseen osaan (50%) ja taiteelliseen osaan (50%), kirjallisen osan laajuus noin 40-50 sivua.

Opinnäytetyön kieli: Suomi

 Opinnäytettäni varten aion tutkia, millainen on keski-ikäisen naisen repsesentaatio nykypäivän Suomessa ja mitä pukusuunnittelu

Kiinnostuin aiheesta teatterin kautta. Olin tekemässä lastennäytelmää, jossa oli useampia niin kutsuttuja “täti”-hahmoja. Usein nämä hahmot ovat näytelmissä keski-ikäisiä, tiukkapipoisia ja joko vastavoima tai auktoriteetti näytelmän lapsille samaistuttavalle pääosahahmolle. Sadun maailman lainalaisuuksien mukaan nämä hahmot puetaan lähes poikkeuksetta hameisiin tai jakkupukuihin, isoihin päähineisiin, matalakorkoisiin kenkiin ja käteen laitetaan pieni käsilaukku.

Asiaa pohtiessani tajusin, että molemmissa maisterielokuvissa, joissa olen mukana, on päähenkilö keski-ikäinen nainen. Elokuvassa Astro-TV naispuolisia päähenkilöitä on kaksi, Itkijässä yksi. Kaikkine näiden naishahmojen ikä on määritelty 40-50 vuoden väliin.

Opinnäytetyöni taiteellinen osa on edellä mainituista elokuvista ensimmäinen Astro-TV. Se kertoo tarinan Astro-TV –nimisen televisio-ohjelman ennustajasta Sigridista (48), joka kiinnostuu eräästä soittajasta, Niinasta (noin 40), ja hänen elämästään epätavallisen paljon.

Millaisia siis ovat nykypäivän tädit?

Tutkimuksessani perehdyn aiheeseen sukupuolen ja representaatioiden tutkimuksen kautta. Vaatetuksen merkityksestä ihmisen iän, sukupuolen ja piirteiden ilmaisussa on kirjoitettu paljon. Viime aikoina on myös tehty paljon erilaisiin representaatioihin liittyvää tutkimusta, esimerkiksi seksuaalisen suuntautumisen, transsukupuolisuuden tai rodullistamisenteemojen ympärillä.

Tutkimuksessani keskityn kuitenkin niin kutsuttuun tavalliseen suomalaiseen keski-ikäiseen naiseen. Mitkä ovat häntä määrittävät tekijät, mikäli niitä on, ja mitä puvun avulla voi kertoa hänestä.

 Tutkimustani vasten haastattelen elokuvien Astro—TV ja Itkijä ohjaajia ja käsikirjoittajia. Olen kiinnostunut siitä, mistä lähtökohdista ja miten he ovat valinneet päähenkilön sukupuolen ja iän mitä nämä tekijät heidän mielestään kertovat hahmosta. Pääosan esittäjien näyttelijöiden haastatteluissa olen kiinnostunut siitä, miten he (oletetusti keski-ikäisinä naisnäyttelijöinä) lähestyvät hahmoa, mikä heille on tärkeää hahmon rakentamisessa ja millä tavoin pukusuunnittelija ja näyttelijä voivat auttaa toisiaan hahmon rakentamisessa. Ohjaajien ja käsikirjoittamien haastatteluja käytän osana kirjallista opinnäytetyötäni, näyttelijöiden haastattelut tukevat pääsääntöisesti taiteellista osuutta.

Metodologia:

Tutkin opinnäytteeni aihetta seuraavien metodien avulla: opinnäytettäni varten haastattelen sekä Astro-TV:n että Itkijän ohjaajaa ja käsikirjoittajaa sekä pääosien esittäjiä. Reflektoin ja analysoin omaa työtänii ja teen taiteellista tutkimusta maisterielokuvani Astro-TV:n taiteellisen työn aikana.

Dokumentoin taiteellista prosessia tutkimuspäiväkirjani ja taiteellisen työn aikana otettujen valokuvien kautta. Kerään myös muuta visuaalista materiaalia ja kuvia, jotka liittyvät aiheeseeni.

Teoriaosuudessa keskityn sukupuolen ja representaatioiden tutkimuksen teorioihin.

 Aikataulu:

Kevät 2024: Taiteellista suunnittelutyötä, tutkimuspäiväkirjan kirjoittamista, haastatteluja

Elokuu 2024: Maisterielokuvan kuvaukset, tutkimuspäiväkirjan kirjoittamista

Syksy 2024: Teorian lukemista, kirjoitusprosessin aloitus

Kevät 2025: Opinnäytteen viimeistely ja valmistuminen